சமூக நெசவாளி

சமூக நெசவாளி ( Sociable weaver ) என்பது நெசவாளி குடும்பத்தைச் சேர்ந்த ஒரு பறவை இனமாகும். இது தெற்கு ஆபிரிக்காவில் மட்டுமே காணப்படுகிறது.  இது பிலெட்டேரஸ் பேரினத்தில் உள்ள ஒரே இனமாகும். இப்பறவை தென்னாப்பிரிக்கா, நமீபியா, போட்ஸ்வானா ஆகிய நாடுகளில் காணப்படுகிறது.  ஆனால் இதன் பரவல் தென்னாப்பிரிக்காவின் வடக்கு கேப் மாகாணத்திற்குள் மையமாக உள்ளது.  இந்த இனப் பறவைகள் பெரிய, சமூகமாக கூடுகளை உருவாக்குகிறன. பறவை இனங்களிடையே இது அரிதான பண்பாகும். இந்தக் கூடுகளானது பறவைகள் கட்டிய கூடுகளில்  மிகவும் கண்கவர் அமைப்பாக இருக்கும். 

 வகைபிரித்தலும்  அமைப்புமுறையும் 
சமூக நெசவாளியை முதன்முதலில் 1790 ஆம் ஆண்டு பறவையியலாளர் ஜான் லாதம் விவரித்தார்.  முன்னர், இதில் நான்கு கிளையினங்கள் அங்கீகரிக்கப்பட்டுருந்தன. ஆனால் இப்போது இந்த இனம் ஒற்றை வகையாகக் கருதப்படுகிறது. பிலெட்டேரஸ் இனத்தில் தற்போதுள்ள ஒரே பேரினம் சமூக நெசவாளி மட்டுமே. 

 விளக்கம் 
சுமார்  , நீளம் கொண்ட இப்பறவையின் முகவாய்க்கட்டையும், முகத்தின்  பக்கவாட்டுப் பகுதியும் கருப்பாகவும், சிப்பி வரி முதுகையும் கொண்டிருக்கும்.  இது பொதுவாக    எடையுள்ளதாக இருக்கும்.  பாலினங்களை வேறுபடுத்திக் காண்பது கடினம். வால் நீளம் சுமார்  இருக்கும். 

 பரவலும் வாழ்விடமும் 
இந்த பறவை இனம் வடமேற்கு தென்னாப்பிரிக்கா மற்றும் தென்மேற்கு போட்ஸ்வானா முழுவதும் பரவியுள்ளது, மேலும் நமீபியா முழுவதும் வடக்கு நோக்கி பரவியுள்ளது.  இது தெற்கு கலஹாரி பிராந்தியத்தின் வறண்ட சவன்னாக்களில் வலுவாக பரவியுள்ளது.  இதன் முக்கியமான கூடு கட்டும் பொருளான ஸ்டிபக்ரோஸ்டிஸ் சிலியாட்டா  (சின். அரிஸ்டிடா சிலியாட்டா ) போன்ற புற்களின் இருப்பபதே இதன் பரவலை தீர்மானிக்கும் ஒரு முக்கிய காரணியாக உள்ளது.  வடக்கு மற்றும் மத்திய கலஹாரி பகுதிகளில் காணப்படும் உயரமான புற்களும், அதன் தீப்பிடிக்கும் தன்மையும் அந்தப் பகுதிகளில் பறவை இல்லாததற்கு ஒரு காரணியாக இருக்கலாம்.  இவை வாழும் பகுதிகள் அரை  வறண்ட பகுதியாகவும், கோடையில் பெரும்பாலும் குறைவான மற்றும் கணிக்க முடியாத மழைப்பொழிவு கொண்டதாக இருக்கும். பறவைகளின் எண்ணிக்கை அளவிடப்படவில்லை, ஆனால் பறவைகள் "சாதாரணமானது முதல் ஏராளமானவை" வரை என்று விவரிக்கப்படுகின்றன. 

 நடத்தையும் சூழலியலும் 

 இனப்பெருக்கம் 
தெற்குப் பகுதியை வாழ்விடமாக கொண்ட நெசவாளர்களிப் பறவைகள் ஆண்டின் எந்த காலத்திலும் இனப்பெருக்கம்  நிகழலாம். அது மழையுடன் நெருங்கிய தொடர்புடையது. வடக்குப் பகுதியில், திசம்பர் முதல் ஆகத்து வரை தனித்தனி இனப்பெருக்க காலம் உள்ளது.  மழைப்பொழிவு குறைவாக இருக்கும், ஆண்டுகளில் குறிப்பிட்ட பருவத்தில் இனப்பெருக்கம் செய்ய முடியாமல் போகும் போது, ​​இவை இனப்பெருக்கத்தைத் தவிர்க்கலாம். கூட்டத்தில் கணிசமான எண்ணிக்கையிலான (சில நேரங்களில் பாதிக்கும் மேற்பட்ட) பறவைகள் ஒரு குறிப்பிட்ட பருவத்தில் இனப்பெருக்கம் செய்யவே முடியாமல் போகலாம்.  வழக்கமான சமயத்தில், நெசவாளிப் பறவைகள் இனப்பெருக்க சுழற்சியில் நான்கு குஞ்சுகளை வளர்க்கிறன. சமூக நெசவாளிகள் இளைய உடன்பிறப்புகளையும், தொடர்பில்லாத குஞ்சுகளையும் பராமரிப்பதில் உதவுவதாக அறியப்படுகிறது. மேலும் கிட்டத்தட்ட அனைத்து ஜோடிகளுக்கும் பிற பறவைகள்  உதவுகின்றன.  ஒரு இணைப்பறவை அதன் குஞ்சுகள் மீண்டும் மீண்டும் வேட்டையாடப்பட்டதற்கு எதிர்வினையாக ஒரே பருவத்தில் ஒன்பது குஞ்சுகளை உற்பத்தி செய்தாக பதிவு செய்யப்பட்டுள்ளது. வாழ்க்கையின் முதல் ஆண்டுக்குள் இனப்பெருக்கம் செய்யத் தொடங்கும் வடக்கு மிதவெப்ப மண்டல பாசரின் பறவைகளைப் போலல்லாமல், சமூக நெசவாளிகள் தாமதமாக இனப்பெருக்கம் செய்கிறன, சில நேரங்களில் இரண்டு வயது வரை தாமதமாக இனப்ப்ரெக்கம் செய்கின்றன. 

 கூடு கட்டுதல் 

சமூக நெசவாளிகள் மரங்கள் மற்றும் பிற உயரமான பொருட்களில் நிரந்தரமாக கூடுகளை கட்டுகின்றன. இந்தக் கூடுகள்தான் உலகிலேயே  மிகப்பெரிய கூடுகளாகும். இக்கூடுகள் 100 ஜோடிகளுக்கும் மேற்பட்ட பறவைகளை வசிக்கும் அளவுக்கு பெரியவை,  பெரும்பாலும் ஒரே கூட்டில் பல தலைமுறைப் பறவைகள் வாழ்கின்றன. இந்தக் கூட்டுக் கூடுகள் வெளிப்புற தட்பவெட்பத்தைக் கட்டுப்படுத்தி, கடும் வெப்பத்திலிருந்தும், குளிரிலிருந்தும் பறவைகளைக் காக்கின்றன. கூடுகளில் உள்ள  அறைகளின் உட்புற வெப்பநிலை 7–8 °செ (12–14 °பா) வரை மட்டுமே வேறுபடுவதாகக் கண்டறியப்பட்டுள்ளது. அதே நேரத்தில் வெளிப்புற வெப்பநிலை  வரை மாறுபடும். . 

இந்தக் கூடுகள் தனித்தனி அறைகளைக் கொண்டிருக்கின்றன. ஒவ்வொரு  ஜோடியும் (சில நேரங்களில் குஞ்சுகளும்) தனித்துவமாக வடிவமைப்பில் கூட்டுகூடு அமைந்திருக்கும். அகாசியா மரங்கள், சில சமயங்களில் தொலைபேசிக் கம்பங்கள் போன்ற பெரிய, உறுதியான கட்டமைப்புகளைச் சுற்றி கூடுகள் கட்டப்படுகின்றன. பொதுவாக கூடு கட்டுவதற்கு அகாசியா எரியோலோபா, போசியா அல்பிட்ருங்கா, அலாய்டென்ட்ரான் டைகோடோமம் போன்ற மரங்கள் பயன்படுத்தப்படுகின்றன. எட்டோஷா தேசிய பூங்காவில் உள்ள பறவைகள் கூடு கட்டுவதற்கு கோலோபோஸ்பெர்மம் மோபேன் மரங்களையும் பயன்படுத்துகின்றன.  சில பெரிய கூட்டுக்கூடுகள் பல தலைமுறைகளாக, சில சமயங்களில் 199 ஆண்டுகளுக்கும் மேலான வாழ்வைக் கொண்டிருக்கும்.   இந்தக் கூடு மரத்தில் ஒரு பெரிய வைக்கோல் போர் போல் தெரியும். அவற்றைக் கீழே இருந்து பார்த்தால், அறைகளின் நுழைவாயில்கள் காணப்படும், இது தேன்கூடு தோற்றம் போன்று காணப்படும். நுழைவாயில்கள் சுமார்  அகலமாகவும்,   நீளம் வரை இருக்கும்.  வேட்டையாடிகள் உள்ளே நுழைவதைத் தடுக்க கூர்மையான குச்சிகள் வைக்கப்பட்டிருக்கும். [ மேற்கோள் தேவை ]

சமூக நெசவாளி பறவக் கூடுகளை பல்வேறுபட்ட பறவைகள் ஆக்கிரமித்து தங்களுக்கான ஒரு வாழ்விடமாக உருவாக்கிக்கொள்கின்றன.  அவை கூட்டை வெவ்வேறு வழிகளில் பயன்படுத்துகின்றன, அதாவது இனப்பெருக்கம் ( பாரடைஸ் பிஞ்ச், ரோஸி-ஃபேஸ்டு லவ்பேர்ட் போன்றவை), தூங்குவதற்கு ( பெமிலர் சாட் , சாம்பல் டைட் போன்றவை),  பெரிய பறவைகளின் கூடுகளுக்கான தளமாக (ஆந்தைகள், கழுகுகள், வல்லூறு  போன்றவை) பயன்படுத்துகின்றன.   

ஊர்வன இனங்களும் இவற்றின் கூடுகளைப் பயன்படுத்துகின்றன. பாம்புகள், குறிப்பாக கேப் கோப்ராக்கள், பூம்ஸ்லாங்ஸ் போன்ற பாம்புகள் இவற்றின் கூடுகளை வேட்டையாடுகின்றன.  பெரும்பாலும் இப்பாம்புகள் ஒரு பெரிய கூட்டின் அனைத்து அறைகளிலும் உள்ள முட்டைகள் அனைத்தையும் உண்டுவிடுகின்றன.  கூடுகளில் இதுபோன்ற வேட்டையாடுதல் பெரும்பாலும் அதிகமாக இருக்கும்; ஒரு ஆய்வில், போடப்பட்ட முட்டைகளில் 70% முட்டைகள் இவ்வாறு இரையாகின.  கூடுதலாக, டிராக்கிலெபிஸ் ஸ்பைலோகாஸ்டர் (கலஹாரி மரத் தோல்) என்னும் பல்லிகள் இவற்றின் கூடுகளுடன் தொடர்புடையதாக உள்ளன. இப்பறவையின் கூடுகள் இல்லாத மரங்களைவிட கூடுகள் கொண்ட மரங்களிலேயே இவை அதிகம் காணப்படுவது தெரிகிறது.  கூடுதலாக, இந்த பல்லிகளை முக்கியமாக வேட்டையாடுபகளில் ஒன்றான குள்ள வல்லூறு எப்போது நெருங்குகிறது என்பதைக் கண்டுபிடிக்க, சமூக நெசவாளி பறவைகளின் எச்சரிக்கை ஒலிகளைக் கேட்டு அறிந்துகொள்ள அறிந்துள்ளன. 

மின் கம்பங்களில் கட்டப்படும் கூடுகள் சில நேரங்களில் மழைக்காலத்தில் மின் கசிவு ஏற்படுகின்றன, மேலும் வறண்ட காலங்களில் தீப்பிடிக்கக்கூடும். Management of Wildlife interactions with power line networks . 

சமூக நெசவாளிகளின் கூடுகள் உள்ள பகுதிக்குக் கீழ் உள்ள பறவை எச்சங்களை ஸ்காராப் வண்டுகள் உணவாக பயன்படுத்தப்படுகின்றன. 

 உணவுமுறை 
சமூக நெசவாளிகள் ஒரு பூச்சி உண்ணியாகும்.  இவற்றின் உணவில் பூச்சிகள் 80% ஆகும். வறண்ட கலஹாரி பாலைவனத்தில்  நீர் நிலைகள் பற்றாக்குறையாக இருப்பதால், அப்பகுதிகளில் வாழக்கூடியதான சமூக நெசவாளிகள் தனது உணவில் இருந்தே  தங்களுக்குத் தேவையான தண்ணீரைப் பெறுகிறன. இது விதைகள் மற்றும் பிற தாவர பொருட்களையும் உண்கிறது. உணவு தேடுவது பெரும்பாலும் தரையில்தான் என்றாலும், மரப்பட்டைகள், இலைகள் போன்றவற்றிலும் கூட இரை தேடுகின்றன. 

 நிலைமை 
2010 களில் சமூக நெசவாளி பறவைகளின் எண்ணிக்கை அதிகரித்தது, ஒருவேளை மின் கம்பங்கள் மற்றும் மனிதனால் உருவாக்கப்பட்ட பிற கட்டமைப்புகள் போன்ற கூடு கட்டும் கட்டமைப்புகள் பெருகியது ஒரு காரணமாக இருக்கலாம்.  காப் பீடபூமியின் வடக்கே உள்ள வடக்கு கேப் மாகாணத்தில் அதன் பரவலில் காணப்படும் இடைவெளி, அகாசியா மரங்களை அழிப்பதனால் ஏற்படும் வாழ்விட மாற்றத்தின் காரணமாக இருக்கலாம். மற்ற பகுதிகளில், மிகை மேய்ச்சல் காரணமாக ஏற்படும் ஆக்கிரமிப்புகளும் உள்ளூரில் அழிவுக்கு வழிவகுக்கும்.[ மேற்கோள் தேவை ]

 காட்சியகம் 

 மேற்கோள்கள் 

 வெளி இணைப்புகள் 

 Sociable weaver - Species text in The Atlas of Southern African Birds.
 Sociable weaver and their nests in Namibian and South Africa


பகுப்பு:தெற்கு ஆப்பிரிக்கப் பறவைகள்